സാക്ഷിമൊഴി രേഖപ്പെടുത്താന് വൈകിയത് മൊഴി തള്ളാന് കാരണമാകില്ല സുപ്രീം കോടതി ന്യൂഡല്ഹി: ദൃക്സാക്ഷികളുടെ മൊഴി രേഖപ്പെടുത്താന് വൈകിയതുകൊണ്ട് മൊഴി തള്ളിക്കളായാനാകില്ലെന്ന് സുപ്രീംകോടതി. കൊലപാതക കേസില് സാക്ഷിമൊഴി ഏറെ വൈകിയാണ് രേഖപ്പെടുത്തിയതെന്നും അതുകൊണ്ട്, കേസിലെ പ്രധാന തെളിവായ ഈ മൊഴികള് തള്ളണമെന്നുമുള്ള കൊലക്കേസ് പ്രതികളുടെ അപ്പീല് തള്ളിയാണ് ജസ്റ്റിസ് യു.യു ലളിത് നേതൃത്വം നല്കിയ ബെഞ്ച് ഉത്തരവിറക്കിയത്. പ്രതികളുടെ ഭീഷണി ഭയന്നാണ് മൊഴി നല്കാന് വൈകിയതെന്നും പ്രതികള് അറസ്റ്റിലായശേഷമാണ് സാക്ഷികള് രംഗത്തുവന്നതെന്നുമുള്ള പ്രോസിക്യൂഷന്റെ വാദം കോടതി അംഗീകരിച്ചു.പശ്ചിമ ബംഗാളിലെ മാള്ഡ സെഷന്സ് കോടതി കൊലക്കുറ്റം ചുമത്തിയ കേസിന്റെ അപ്പീല് ഹൈകോടതി തള്ളിയതിനെ തുടര്ന്നാണ് നാലു പ്രതികള് സുപ്രീം കോടതിയില് എത്തിയത്.പ്രധാന തെളിവായി കോടതി കണ്ട, രണ്ടു സാക്ഷികളുടെ മൊഴികള് ഏറെ വൈകിയാണ് രേഖപ്പെടുത്തിയത് എന്നത് കേസിനെ ദുര്ബലപ്പെടുത്തുന്നുവെന്ന പ്രതിഭാഗത്തിന്റെ വാദം കോടതി അംഗീകരിച്ചില്ല.